CELEX: 32007R0921
Language: sl
Date: 2007-08-01
Title: Uredba Komisije (ES) št. 921/2007 z dne 1. avgusta 2007 o odstopanju od Uredbe (ES) št. 1535/2003 glede zadnjega datuma za podpis pogodb za paradižnike, namenjene predelavi v Bolgariji in Romuniji, za tržno leto 2007/2008

2.8.2007   
            
            
               SL
            
            
               Uradni list Evropske unije
            
            
               L 201/6
            
         
      UREDBA KOMISIJE (ES) št. 921/2007
   z dne 1. avgusta 2007
   o odstopanju od Uredbe (ES) št. 1535/2003 glede zadnjega datuma za podpis pogodb za paradižnike, namenjene predelavi v Bolgariji in Romuniji, za tržno leto 2007/2008
   KOMISIJA EVROPSKIH SKUPNOSTI JE –
   ob upoštevanju Pogodbe o pristopu Bolgarije in Romunije,
   ob upoštevanju Akta o pristopu Bolgarije in Romunije ter zlasti prvega pododstavka člena 41 Akta,
   ob upoštevanju naslednjega:
   
               (1)
            
            
               Da bi za proizvajalce in predelovalce Bolgarije in Romunije veljale določbe Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1), je treba sprejeti prehodne ukrepe.
            
         
               (2)
            
            
               V skladu z Uredbo Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave (2), je treba za paradižnike pred 15. februarjem podpisati pogodbe med predelovalci, ki so jih odobrili pristojni organi, in priznanimi ali začasno priznanimi organizacijami proizvajalcev. Izključno za tržno leto 2007/2008 je treba sprejeti začasno odstopanje od časovnega razporeda za podpis pogodb, določenega v Uredbi (ES) št. 1535/2003. V nasprotnem primeru, zlasti za paradižnike, zadevne zainteresirane strani ne bodo mogle sodelovati pri programu pomoči iz Uredbe (ES) št. 2201/96 za tržno leto v teku.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo –
            
         SPREJELA NASLEDNJO UREDBO:
   Člen 1
   Z odstopanjem od člena 6(1)(a) Uredbe (ES) št. 1535/2003 se izključno za paradižnike za Bolgarijo in Romunijo za tržno leto 2007/2008 pogodbe med organizacijami proizvajalcev iz člena 1(1)(a) navedene uredbe in odobrenimi predelovalci lahko podpišejo najpozneje do 31. julija ter najmanj deset dni pred začetkom dostave.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. avgusta 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 29. Uredba, kakor je bila nazadnje spremenjena z Aktom o pogojih pristopa Republike Bolgarije in Romunije in prilagoditvah Pogodb, na katerih temelji Evropska unija (UL L 157, 21.6.2005, str. 203).
   
      (2)  UL L 218, 30.8.2003, str. 14. Uredba, kakor je bila nazadnje spremenjena z Uredbo (ES) št. 1663/2005 (UL L 267, 12.10.2005, str. 22).